Diari Oficial de la Generalitat Valenciana


Sumari del DOGV 9226, del 30-11-2021 (2021/12682)

RESOLUCIÓ de 24 de novembre de 2021, de la Direcció General de Cultura i Patrimoni, de concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12946


Data del document
:   24-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 24 de novembre de 2021, de la Direcció General de Cultura i Patrimoni, de concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat. [2021/12630]  
Per la Resolució de 29 de setembre de 2021, de la Direcció General de Cultura i Patrimoni, es van convocar per al 2021 les subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat.  
Consta acreditat que existeix consignació pressupostària suficient en l'aplicació 19.50.62.729.20.3, línia S6416000, de la Llei de pressupostos de la Generalitat per a l'exercici 2021, destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat.  
Finalitzat el termini de presentació de sol·licituds, de conformitat amb el que preveuen l'article 4 de l'Ordre 11/2017, de 31 de març, de la Conselleria d'Educació, Investigació, Cultura i Esport (DOGV 8106 / 06.04.2017), per la qual s'estableixen les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana, declarat per la UNESCO patrimoni mundial o immaterial de la humanitat, es va constituir la comissió avaluadora, segons estableix l'article 9 de l'Ordre 11/2017, la qual ha elevat a aquesta direcció general la proposta corresponent.  
  
Cap de les entitats beneficiàries es consideren empreses o s'assimilen a aquestes a l'efecte del compliment del Reglament (CE) núm. 1407/2013 de la Comissió relatiu a l'aplicació dels articles 107 i 108 sobre minimis del Tractat de funcionament de la Unió Europea.  
  
Segons l'apartat quart de la resolució de convocatòria, l'import total de les esmentades ajudes és de 50.000 euros, que serà satisfet a càrrec de l'aplicació pressupostària 49.80.10.217.44.9 de la línia S.6416000, ajudes per a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat, del pressupost de la Generalitat per a 2021.  
  
En virtut de l'article 21 de l'Ordre 11/2017, es delega en la directora general competent en matèria de cultura la facultat de convocar, tramitar i resoldre aquestes subvencions i de dictar les resolucions necessàries per a l'execució d'aquesta ordre, resolc:  
  
Primer  
Concedir les ajudes per als béns declarats patrimoni mundial o patrimoni cultural immaterial de la humanitat per la UNESCO a la Comunitat Valenciana, per l'import total de 42.080,78 euros amb càrrec a la línia de subvenció S.6416000, capítol IV, del programa 454.10, dels pressupostos de l'exercici 2021, als sol·licitants que figuren en l'annex I d'aquesta resolució.  
Els beneficiaris estan subjectes a les obligacions generals derivades de la normativa vigent sobre ajudes o subvencions públiques: Llei 4/1998, de 4 de juny, del patrimoni cultural valencià; Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions, en l'article 165.2.i, i les indicades en l'article 7 de l'Ordre 11/2017, de 31 de març, de la Conselleria d'Educació, Investigació, Cultura i Esport.  
  
Igualment, els beneficiaris han presentat dins de termini la documentació justificativa de la realització de l'activitat subvencionada complint el que estableix l'article 13 de l'Ordre 11/2017, de 31 de març, de la Conselleria d'Educació, Investigació, Cultura i Esport. Així mateix les entitats locals beneficiàries estan al corrent en el compliment de l'obligació de rendició dels seus comptes anuals davant la Sindicatura de Comptes, d'acord amb l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Segon  
Desestimar les sol·licituds que figuren en l'annex II pels motius que s'hi especifiquen en cada cas.  
  
Tercer  
Contra la present resolució, que posa fi a la via administrativa, es podrà interposar potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes, a comptar des de l'endemà de ser publicada. Igualment es podrà interposar directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de ser publicada, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 de novembre de 2021.- La directora general de Cultura i Patrimoni (p. d. Ordre 11/2017, de 31 de març, DOGV 8016, 06.04.2017): Carmen Amoraga Toledo.  
  
  
ANNEX I  
Concedides  
  
Municipi Provincia Sol·licitant Patrimoni Import concedit  
ALCOI ALACANT AJUNTAMENT D'ALCOI ART RUPESTRE DE LA SARGA 4.407,24 €  
ALGEMESÍ VALÈNCIA AJUNTAMENT D'ALGEMESÍ FESTA MARE DE DÉU DE LA SALUT D'ALGEMESÍ 5.000,00 €  
ELX ALACANT PATRONAT DEL MISTERI D'ELX MISTERI D'ELX 5.000,00 €  
ELX ALACANT CENTRE DE CULTURA TRADICIONAL-MUSEU ESCOLAR DE PUSOL DESPESES EXPOSICIONS TEMPORALS MUSEU ESCOLAR PUSOL-ANUALITAT 2021 781,26 €  
ENGUERA VALÈNCIA AMUFOR FORMACIÓ I IMPLICACIÓ DE COL·LECTIUS CLAU EN LA SALVAGUARDA DEL ARAMPI 5.000,00 €  
PINÓS, EL ALACANT AJUNTAMENT DEL PINÓS ACTES DE LA X TROBADA PEDRA SECA. L'ART DE LA PEDRA SECA, PATRIMONI DE LA HUMANITAT 1.656,00 €  
VALÈNCIA VALÈNCIA JUNTA CENTRAL FALLERA LES FALLES VALENCIANES 5.000,00 €  
VALÈNCIA VALÈNCIA TRIBUNAL DE LES AIGÜES DE LA VEGA DE VALÉNCIA ELS TRIBUNALS DE REGANTS DEL MEDITERRANI ESPANYOL-CENTRE D'INTERPRETACIÓ 5.000,00 €  
VALÈNCIA VALÈNCIA GREMI ARTESÀ D'ARTISTES FALLERS LES FALLES VALENCIANES-MUSEU ARTISTA FALLER 5.000,00 €  
VALÈNCIA VALÈNCIA ASSOCIACIÓ CULTURAL FALLA ACACIAS-PICAYO FALLES. LLIBRET FALLER 2.816,28 €  
VILAFRANCA CASTELLÓ AJUNTAMENT DE VILAFRANCA PEDRA EN SEC-VISITES TEATRALITZADES 2.420,00 €  
  
  
  
ANNEX II  
No concedides  
Municipi Provincia Sol·licitant Patrimoni Motiu desestimació  
VALÈNCIA VALÈNCIA MOSTRA VIVA DEL MEDITERRANI ARTS VISUALS I GASTRONOMIA. MOSTRA VIVA DEL MEDITERRANI 2021 INCOMPLIMENT DE L'ART. 1 I L'ART. 5 DE LA CONVOCATÒRIA (RESOLUCIÓ DE 21 DE SETEMBRE DE 2021)  
  
  
  
 \* \* \* \* \* \* \*